Številka: 477-328/2022-3130-11

Datum: 29. 2. 2024

Republika Slovenija, Ministrstvo za javno upravo, Tržaška cesta 21, Ljubljana, na podlagi 52. v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

objavlja

**NAMERO ZA PRODAJO MOBILNEGA TELEFONA**

**SAMSUNG GALAXY A40 Št. modela: SM-A405FN Serijska št.: R58N200T8LM,**

**PO METODI NEPOSREDNE POGODBE**

1. Naziv in sedež upravljavca, ki prodaja

Ministrstvo za javno upravo, Tržaška cesta 21, 1000 Ljubljana.

1. Opis predmeta prodaje[[1]](#footnote-1)

|  |  |
| --- | --- |
| Predmet | Mobilni telefon |
| Znamka | SAMSUNG |
| Model | GALAXY A40 |
| Številka modela  | SM-A405FN |
| Serijska številka | R58N200T8LM |
| Leto proizvodnje | 2019 |
| Opis stanja predmeta | - rabljen telefon brez zaščitnega ovitka in stekla, - brez polnilca telefona,- drobni sledovi uporabe vidni povsod po aparatu; |
| Drugo | / |

1. **Ponudbena cena in pogoji pravnega posla**

**Najnižja ponudbena cena** za predmet prodaje iz te namere mora znašati **25,00 EUR**.

Predmet prodaje bo po ponujeni ponudbeni ceni prodan tistemu **zainteresiranemu kupcu, ki bo v popolni in pravočasni ponudbi na podlagi te namere oziroma v okviru dodatnih pisnih pogajanj ponudil najvišjo ponudbeno ceno**.

1. Oddaja ponudbe

Zainteresirani kupci za nakup predmeta prodaje lahko oddajo **zavezujočo ponudbo**, ki mora vsebovati:

1. izpolnjen in lastnoročno podpisan Obrazec - ponudba, ki je priloga te objave, ter
2. kopijo veljavnega uradnega identifikacijskega dokumenta (**POZOR** – velja za fizične osebe in s.p.).

Ponudbo naj zainteresirani kupci, s pripisom »**ponudba v zadevi 477-328/2022-3130**«, pošljejo po pošti ali jo osebno dostavijo na naslednji naslov upravljavca:

**Republika Slovenija**

**Ministrstvo za javno upravo**

**Tržaška cesta 21**

**1000 Ljubljana**

**Ponudba mora na naslov upravljavca prispeti oziroma biti dostavljena najkasneje dne 5.  4.  2024 do 15.00 ure** ![[2]](#footnote-2)

*Vse zainteresirane kupce opozarjamo na spremenjeno poslovanje Pošte Slovenije d.o.o. od dne 1. 7. 2021 dalje. Podrobnejše informacije so dostopne na* [*tej povezavi*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)*:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. Obravnava ponudb in nadaljnji postopek

Ponudbe, ki bodo na naslov upravljavca prispele oziroma bile dostavljene po izteku roka, in nepopolne ponudbe bodo izločene iz nadaljnjega postopka prodaje.

V kolikor bo v roku na naslov upravljavca prispelo oziroma bilo dostavljenih več popolnih ponudb, bodo s temi ponudniki izvedena **dodatna pisna pogajanja** o ceni in o morebitnih drugih pogojih pravnega posla.

Ponudniki bodo o rezultatih prejetih ponudb obveščeni na njihov elektronski naslov najkasneje sedem dni po zaključenem zbiranju ponudb na podlagi te namere oziroma v okviru dodatnih pisnih pogajanj.

1. Sklenitev pogodbe, kupnina in prenos lastništva

Kupec mora **kupnino plačati v osmih dneh po sklenitvi pogodbe** z nakazilom na transakcijski račun in s sklicem, ki bosta navedena v prodajni pogodbi.

Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v postavljenem roku, se pravni posel šteje za razvezan po samem zakonu.

Vse morebitne stroške v zvezi z izvedbo prodajne pogodbe in prenosom lastništva bo nosil kupec.

1. Opozorila

Predmet se prodaja po **načelu videno – kupljeno**, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Upravljavec lahko do sklenitve pravnega posla, brez odškodninske odgovornosti, postopek prodaje ustavi.

1. Obvestilo posameznikom po 13. členu Splošne uredbe o varstvu podatkov (GDPR)

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na [tej povezavi](https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf):

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. Dodatna pojasnila in ogled

Predmet prodaje je v hrambi na Ministrstvu za javno upravo – Direktorat za stvarno premoženje, Tržaška 21, Ljubljana in si ga je na lokaciji mogoče ogledati od ponedeljka do petka med 9:00 in 12:00 uro. Vsi zainteresirani kupci se morajo za ogled najaviti vsaj en dan pred predvidenim datumom ogleda na elektronski naslov boris.tomazin@gov.si.

Ponudniki lahko postavijo vprašanja in zahteve za dodatna pojasnila kontaktni osebi pri upravljavcu, Boris Tomazin, in sicer na elektronski naslov boris.tomazin@gov.si ali na telefonski številki 01 478 78 37.

mag. Franc Props

 minister

Fotografije predmeta prodaje:

|  |
| --- |
| Fotografija telefona s prednje strani |
|  |
| Fotografija telefona z zadnje strani |

Priloga: Obrazec - ponudba

1. Fotografije predmeta prodaje so priložene na dnu te namere. [↑](#footnote-ref-1)
2. Datum oddaje ponudbe se ne šteje kot datum prispetja pravočasne ponudbe. [↑](#footnote-ref-2)